CELEX: 62003TJ0327
Politika barranija u ta' sigurtà komuni
Miżuri restrittivi meħuda kontra persuni u entitajiet fil-kuntest tal-ġlieda kontra t-terroriżmu
Iffriżar ta' fondi
Rikors għal annullament
Motivazzjoni

Talba għall-annullament parzjali, minn naħa, tad-Deċiżjoni tal-Kunsill 2003/480/KE, tas-27 ta’ Ġunju 2003, li timplementa
l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet
bil-għan li jiġi miġġieled it-terroriżmu u li tħassar id-Deċiżjoni 2002/974/KE (ĠU L 160, p. 81) u, min-naħa l-oħra, tad-Deċiżjoni
tal-Kunsill 2003/646/KE, tat-12 ta’ Settembru 2003, li timplementa l-Artikolu 2(3) tar-Regolament Nru 2580/2001 u li tħassar
id-Deċiżjoni 2003/480 (ĠU L 229, p.22).
Dispożittiv

Id-Deċiżjoni tal-Kunsill 2006/379/KE, tad-29 ta’ Mejju 2006, li timplementa l-Artikolu 2(3) tar-Regolament (KE) Nru 2580/2001
dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu u li
tħassar id-Deċiżjoni 2005/930/KE, hija annullata safejn tirrigwarda Stichting Al-Aqsa.

M’hemmx lok li tingħata deċiżjoni fuq it-talba intiża sabiex jiġi ddikjarat illegali, skond l-Artikolu 241 KE, ir-Regolament
Nru 2580/2001 tal-Kunsill, tas-27 ta’ Diċembru 2001.

Minbarra l-ispejjeż tiegħu, il-Kunsill huwa kkundannat għall-ispejjeż ta’ Stichting Al-Aqsa.

Ir-Renju ta’ l-Olanda għandu jbati l-ispejjeż tiegħu.